Berei groot velle wit of koerantpapier vir ‘n seetoneel voor. Indien jy ‘n rol papier het, kan jy die papier sowat ‘n muurlengte lank maak. Meng muurpapiergom/styselpap met voedselkleursel (‘n emmer met groen, ‘n emmer met blou en dalk ‘n emmer met ‘n geel mengsel) en gee vir die outjies sponse (of gebruik die hande) om die kleure oor die papier heen te versprei. Begin met die ligste kleur en laat blertse toe. Ouer kinders kan die papier teen ‘n muur monteer en smeer. Terwyl die verf nog nat is, kan hulle die branderpatroon dwars oor die papier trek. Vee net die vingers kort-kort af om die effek beter te maak. [Dit gaan lekker morsig wees.]
Gebruik twee papierborde om ‘n orca (moordwalvis) te maak. Verf die een wit en die ander swart. Trek ‘n kurwe in die vorm van ‘n heuweltjie oor die breedte van die swart bord en sny uit (sowat ongeveer ‘n kwart na ‘n derde kan af gesny word). Plak die swart deel bo-op die wit bord en plak twee wikkel ogies aan die kante. Gebruik die stuk wat jy af gesny het om twee vinne weerskante van die lyf die plak en ‘n driehoekige stukkie vir die dorsale vin.
Laat die kinders saam lees en maak opnames van die leesgroepe om tydens ‘n leesuur vir mekaar te speel.
Tik gerus soekterme soos luidlees, lees of leeslys by die bruin soekblokkie aan die regterkant in vir nog idees.